Bókatúgáfan SIMLA hefur gefið út bókina ISORTOQ – Stefán hreindýrabóndi eftir Svövu Jónsdóttir . Prentmet Oddi sá um umbrot , prentun og bókband á verkinu . Þessi bók er merkileg í prentsögunni þar sem hún er fyrsta bók sem er unnin er hjá sameinuðu fyrirtæki . „ Ævi Stefáns Hrafns Magnússonar er ævintýri líkust . Hann var alltaf í sveitinni fyrir vestan á sumrin . Hann vildi verða bóndi og á unglingsárunum hafði hann meiri áhuga á pólförum og landkönnuðum heldur en popptónlist . Hann fór til Grænlands 15 ára gamall , hann útskrifaðist sem búfræðingur , vann við hreindýrasmölun hjá Sömum í Noregi , lærði hreindýrarækt í Svíþjóð , hann kenndi hreindýrarækt í Alaska og tók flugmannspróf í Kanada . Hann fór að vinna með grænlenska hreindýrabóndanum Ole og hóf samstarf við hann og hefur verið í rúm 30 ár hreindýrabóndi á jörðinni Isortoq á Suður-Grænlandi þar sem Grænlandsjökull er í næsta nágrenni . Þetta hafa verið áskoranir í gegnum árin . Stefán togaði mann og vélsleða með tengivagni með handaflinu upp úr ísilögðu vatni sem skemmdi á honum bakið . Hann skaut björn og sér eftir því . Loftslagsbreytingar hafa haft áhrif á reksturinn . Lax-á byggði í samvinnu við Stefán glæsilegar veiðibúðir á landinu sem hann hefur til umráða en veiðimenn víða að úr heiminum dvelja þar við hreindýraveiði og silungsveiði “